Phumuza is 'n privaat selfsorg-lodge in 'n bos op 'n plaas naby Bela-Bela. By Phumuza kan gaste 'n verskeidenheid doendinge geniet soos voëlkyk, fietsry, stap of sommer net ontspan en die stilte van die bosveld inneem.
Die lodge bied gerieflike selfsorg-chalets en houthutte met en suite-badkamers. Gaste moet asb. hul eie handdoeke, vadoeke en skoonmaakmiddels saambring, want dit word nie voorsien nie. Die volledig toegeruste kombuise het elkeen 'n tweeplaatstoof, ketel en braaigeriewe. Daar is nie TV's of klankstelsels nie, net die geluide van die bos. Neem 'n blaaskans, jy verdien dit.
Gaste kan luilekker dae geniet in die…
Gaste kan luilekker dae geniet in die eindelose ooptes en die stilte, wandelinge in die bosveld onderneem en lekker afkoel in die swembadjie na 'n tydjie in die warm Afrik-son.